section_heading: Povijest tvrtke
paragraph_text: Hammondove orgulje, ubrzo su postale omiljeno glazbalo vojnih kapela Američke vojske, osobito za i nakon drugog svjetskog rata. Početna namjera tvrtke Hammond bila je da njihovo glazbalo postane prihvatljiva zamjena za klasične orgulje na mjehove, potom zamjena za glasovire i pianine u malograđanskim domovima, kao i glazbalo za produkciju radio glazbe.Od 1950-ih neki jazz glazbenici poput Jimmy Smith počeli su koristiti potpuno nove i neobične zvukovne mogućnosti Hammondovih orgulja. 1960-ih su Hammondove orgulje postale vrlo popularne među britanskim pop sastavima, osobito nakon pojave piratske radiostanice Radio 390, koja je obožavala zvuk Hammondovih orgulja. Popularizaciji Hammondovih orgulja osobito su doprinijeli rock glazbenici iz 1960-ih i 1970-ih poput; Gregg Allmana, Steve Winwooda, Keith Emersona, Jon Lorda i Rick Wakemana. Danas je tvrtka Hammond postala je vlasništvo japanske Suzuki Company. Hammond-Suzuki proizvodi digitalne orgulje koje zvuče poput onih na zračne mijehove.